google/wiki40b huggingface dataset:
Villers-Franqueux

Poloha

Obec má rozlohu 3,29 km². Najvyšší bod je položený 188 m n. m. a najnižší bod 83 m n. m.

Obyvateľstvo

Počet obyvateľov obce je 312 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Vieux-Thann

Poloha

Obec má rozlohu 5,11 km². Najvyšší bod je položený 642 m n. m. a najnižší bod 312 m n. m.

Obyvateľstvo

Počet obyvateľov obce je 2 900 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Kněžičky (národná prírodná rezervácia)

Predmet ochrany

Predmetom ochrany sú spoločenstvá teplomilných dúbrav, teplomilné stepné a lesostepné spoločenstvá na slieňovcovom podklade. Rezervácia je v správe AOPK ČR - regionálneho pracoviska Správa CHKO Kokořínsko - Máchův kraj.

Flóra

Dôležitou zložkou Žehuňskej obory je šípáková dúbrava, tvorená dubmi plstnatými (šípák). V lesných porastoch hojne rastie kamienka modropurpurová. Na zamokrených miestach rastie drobná papraď hadivka obyčajná alebo fialka nízka a tiež paľadenec prímorský.
Medzi vzácnejšie druhy rastlín, rastúce v Kněžičkách, patrí tiež horček horký pravý, zlatovlások obyčajný, veternica lesná, pichliač bielohlavý, ľanolistník prostredný alebo pahorec brvitý. Na jar rozkvitá hlaváčik jarný, kruštík rožkatý, vstavač purpurový, palina pontická alebo žltuška menšia.

Huby

Na území NPR Kněžičky je ojedinele zaznamenaný kriticky ohrozený druh huby hríb striebristý (Boletus fechtneri), ktorého výskyt je viazaný na duby. Z ďalších vzácnejších húb tu rastie napr. hríb satanský.

Fauna

V časti rezervácie, ktorá sa nachádza v obore Kněžičky, sú už od roku 1611 chované muflóny a daniele. Zo vzácnejších druhov vtákov tu hniezdia napr. dudok chochlatý, krutohlav hnedý, strakoš obyčajný a penica jarabá. V lesnatej časti hniezdia ďateľ prostredný, tesár čierny a početný muchárik bielokrký. V kmeňoch dubov plstnatých sa vyvíjajú larvy kováčika hrdzavého alebo roháča veľkého.
Na lokalite sa vyskytujú rozmanité druhy motýľov, napr. očkáň ovsíkový, perlovec fialkový (Argynnis adippe), hnedáčik veronikový (Melitaea aurelia) alebo bieloškvrnáč púpavcový (Amata phegea). Stepné druhy dopĺňajú koník lesný (Chorthippus vagans) a koník krátkokrídly (Stenobothrus crassipes). Pomerne hojná je tu cikáda lužná (Cicadetta montana).

Dostupnosť

Južná hranica NPR Kněžičky v dĺžke cca 4,5 km vedie prakticky súbežne so železničnou traťou č. 020 z Prahy do Hradca Králové, ktorá toto chránené územie oddeľuje od Žehuňského rybníka. V priestore prírodnej rezervácie nevedie žiadna turisticky značená cesta a s ich vyznačením sa nepočíta ani v budúcnosti. Chránené územie je prístupné iba čiastočne po miestnych poľných či lesných komunikáciách. Určitá časť rezervácie mimo obory je súčasťou poľovného revíru Stará Báň, ktorej držiteľom je firma Kinský dal Borgo a.s. Najbližšou železničnou stanicou je zastávka Choťovice, vzdialená od hraníc rezervácie iba niekoľko desiatok metrov.

Zaujímavosť

V minulosti bývala prevádzka parných lokomotív na železničnej trati č. 020 príčinou častých požiarov na priľahlých pozemkoch národnej prírodnej rezervácie. Táto skutočnosť mala paradoxne pozitívny vplyv na stav chráneného územia, pretože vypaľovanie bránilo zarastaniu trávnych porastov náletovými krovinami.
Chanukija

Chanukija (hebr. חנוכיה) alebo chanuková menora je židovský deväťramenný svietnik, ktorý sa zapaľuje počas osemdňového Sviatku svetiel Chanuka.
Chanukija má osem ramien v rovnakej výške a deviate pomocné rameno (nazýva sa šamaš, hebr. שמש, dosl. sluha, pomocník), ktoré je umiestnené vyššie než ostatné a zapaľujú sa od neho ostatné svetlá. Počas Chanuky zapaľuje chanukiju pani domu tak, že každý večer zapáli o jedno svetlo viac, než v predošlý deň, takže až v ôsmy deň sviatku horia všetky svetlá svietnika naraz. Je takisto možné zapáliť v prvý deň všetky svetlá a následne vždy o jedno menej.

Legenda

Zapaľovanie chanukije pripomína znovuzasvätenie Jeruzalemského chrámu počas Makabejského povstania proti Seleukovcom v rokoch 167–165 p. Kr. Makabejci chceli po dobytí chrámu zapáliť chrámovú menoru a vykonať tak jeden z najdôležitejších chrámových rituálov. Nemali však dosť rituálne čistého olivového oleja, našli len malé množstvo, ktoré by vystačilo iba na jeden deň. Keď naplnili menoru olejom z fľaštičky, stal sa zázrak, olej horel v svietniku celých osem dní. Za ten čas sa podarilo získať dostatok potrebného oleja na doplnenie svietnika. Chanukový zázrak si každý rok Židia pripomínajú zapálením svetiel na chanukiji.
Okrúhle

Erb

V zelenom štíte je veľký zlatý, dvakrát previazaný snop, vpravo sprevádzaný strieborným pravošikmým kosákom na zlatej  rukoväti. Znamenie erbu tvorí roľnícka symbolika podľa odtlačku pečatidla obce z roku 1848. Erb bol prijatý  obecným zastupiteľstvom v roku  1996 a je zapísaný v Heraldickom registri SR pod číslom HR: O-30/1996. Autormi erbu sú Leon Sokolovský, Sergej Pančák a Peter Kónya.

Vlajka

Vlajka obce pozostáva z piatich pozdĺžnych pruhov vo farbách zelenej, žltej, bielej, zelenej a žltej. Vlajka má pomer strán 2 : 3 a ukončená je tromi cípmi, t. j. dvoma zastrihmi, siahajúcimi do tretiny jej listu.

Dejiny

Osídlenie koncom eneolitu, začiatok doby bronzovej - skupina východoslovenských mohýl, spomína sa v roku 1394. Svedčí o tom skupina východoslovenských mohýl tiahnúcich sa v smere Okrúhle - Šapinec - Kožany hrebeňom pohoria Radumky. Preskúmané mohyly v minulosti v roku 1940 vydali dôkazový materiál z tejto doby. Nachádzajú sa tu aj vojenské zákopy z 1. svetovej vojny. 
Obec vznikla na území panstva Radoma v roku 1414. Patrila aj panstvu Makovica. V roku 1427 mala 47 stavenísk. Koncom 15. storočia bola po páde poľských hraníc vyľudnená. Záznamy z roku 1492 sa stručne zmieňujú o spustošení makovického panstva. Za poľského ťaženia v rokoch 1490-1492 kedy boli vypálené a úplne zničené aj obce Okrúhle a Štefurov. V 17. storočí boli zemepánmi Rákocziovci, v 18. storočí Szirmayovci, Asperontovci. V roku 1787 mala obec Okrúhle 47 domov a 392 obyvateľov, v roku 1828 49 domov a 369 obyvateľov. K 30. júnu 1948 bolo 529 obyvateľov. Občania sa zaoberali povozníctvom a predajom obilia. V 19. storočí sa zaoberali aj ovocinárstvom. Za 1. ČSR bola vúčšina obyvateľov zamestnaná na veľkostatku, v západnej časti obce sa ľudia zaoberali roľníctvom. Do roku 1945 boli v prevádzke liehovar a parná píla a v roku 1956-1957 prestal pracovať aj mlyn. Z pekného kaštieľa sa zachovali iba časti hrubého múra, ktorý tvorí dodnes steny rodinného domu. Namieste starého kostola z roku 1750 bol v roku 1902 postavený nový rímskokatolícky kostol sv. Martina z Tours.
Pôvodný názov obce Okrúhle bolv roku 1414 Kerekreth. Od roku 1773 Okrúhle, odvodeniny mien okruhliansky, Okruhľan, Okruhľanka. Maďarský názov bol Kerekrét.

Šport

V obci funguje športový futbalový klub FK Družstevník Okrúhle

Významné osobnosti

V obci sa narodil Michal Bosák (10. decembra 1869). V zamorí sa do povedomia dostal ako krajanský pracovník a slovenský bankár. Jeho podpis bol na 10 dolárovej bankovke v USA.
David Beatty

Život

Do kráľovského námornictva vstúpil v roku 1884. Bojoval v bojoch proti Máhdiho povstaní a Boxerskému povstaniu. V roku 1910 bol povýšený na kontradmirála. Zúčastnil sa prvej svetovej vojny. V bitke pri Jutsku, ktorá nemala jasného víťaza, velil 1. eskadre bojových krížnikov. Jeho agresívne vedenie bol v kontraste s opatrným jednaním jeho nadriadeného admirála Sira Johna Jellicoea. Po bitke sa stal známy jeho výrok: „Zdá sa, že s našimi prekliatymi loďami dnes nie je niečo v poriadku.“, keď dva z jeho bojových krížnikov explodovali po priamom zásahu do muničných skladov. V priebehu vojny nahradil vo funkcii Najvyššieho veliteľa britskej flotily svojho bývalého nadriadeného Jellicoea. Do jeho rúk sa na konci vojny vzdali sily nemeckého námorníctva. Po vojne sa stal v roku 1919 prvým námorným lordom. V tejto funkcii rokoval o Washingtonskej námornej dohode v roku 1922, kde sa USA, Spojené kráľovstvo a Japonsko dohodli, že svoje námorné sily budú dosahovať sily v pomere 5:5:3, pričom Francúzsko a Taliansko môžu vytvoriť iba menšie flotily. Zomrel dňa 11. marca 1936 v Londýne.
Individuálne

Černík

Podľa V. Černíka je jednotlivé to, čo je kvalitatívne a počtom jedno.

Aristoteles

Podľa Aristotela je jednotlivé to, čo je počtom jedno.

Európska filozofia

Individuálne je podľa európskej filozofie poznateľné len do tej miery, do akej sa nám podarí pochopiť ho ako určitý priesečník všeobecného a zvláštneho. V európskej filozofickej tradícii sa v podstate pochybuje o možnosti poznať individuálne.
Myofibrila

Myofibrila je fibrilárny proteínový komplex, ktorý predstavuje funkčnú podstatu svalového vlákna.

Štruktúra

Sú usporiadané pozdĺžne a majú osobitú štruktúru. Základom každej myofibrily sú čiastočne sa prekrývajúce svetlejšie izotropné aktínové a tmavšie anizotropné myozínové myofilamenty. Aktínových je približne 3000, myozínových 1500. K štrukturálnym proteínom myofibríl ďalej patria titín a nebulín, k regulačným tropomyozín a troponín. Pozdĺžne usporiadanie aktínových a myozínových myofilamentov vytvára charakteristické priečne pruhovanie, viditeľné v svetelnom mikroskope. Dôvodom je striedanie ich vzájomne sa prekrývajúcich a neprekrývajúcich úsekov.

Svetlejší úsek je tvorený iba aktínovými myofilamentmi a označuje sa ako I-prúžok (izotropný v polarizovanom svetle). Tmavší úsek, tzv. A-prúžok (anizotropný v polarizovanom svetle), je tvorený centrálne samotnými myozínovými myofilamentmi (H-prúžok), ktoré sa na okrajoch čiastočne prekrývajú s aktínovými. Myozínové filamenty sú ukotvené v tzv. M-línii, z ktorej sa rozbiehajú na obe strany. Podobné ukotvenie aktínových filament sa označuje ako Z-línia alebo telofragma. Z-línia prestupuje všetkými myofibrilami a upevňuje sa na sarkolemu. Úsek medzi dvomi Z-líniami tvorí základnú funkčnú jednotku svalu, označovanú ako sarkoméra. Pri kontrakcii svalového vlákna sa skracuje dĺžka sarkoméry a dĺžka úsekov tvorených neprekrývajúcimi sa aktínovými a myozínovými myofibrilami (I-prúžok a H-prúžok). Tam, kde sa aktínové a myozínové myofibrily prekrývajú, je jedna myozínová myofibrila obklopená šiestimi aktínovými.
V myofibrilách je prítomný tretí systém filament, tvorený vláknom obrovskej molekuly bielkoviny pomenovanej ako titín. Jednotlivé molekuly titínu siahajú od Z-línie až po M-líniu a prepájajú tak myofibrilu po celej dĺžke.
Žreb

Žreb je lístok alebo iný predmet, ktorého náhodným vytiahnutím spomedzi iných sa vykonáva rozhodnutie o niečom (voľba, rozdelenie niečoho a pod.), alebo cenný papier, na ktorý možno v lotérii získať peňažnú alebo vecnú výhru.
Maisons-lès-Chaource

Poloha

Obec má rozlohu 5,85 km². Najvyšší bod je položený 273 m n. m. a najnižší bod 184 m n. m.

Obyvateľstvo

Počet obyvateľov obce je 182 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ladislav Košťa

Životopis

Narodil sa a vyrastal v Košiciach, kde aj študoval na gymnáziu. Patril medzi zakladateľov umeleckého súboru Lúčnica. V roku 1952 úspešne absolvoval štúdium práva na Právnickej fakulte Univerzity Komenského v Bratislave. V tom istom roku po vykonaní rigoróznej skúšky získal titul doktor práv (JUDr.). Po skončení štúdia začal pôsobiť v Ústave štátu a práva Slovenskej akadémie vied. V období od roku 1952 do 1969 bol riaditeľom tohto ústavu. V roku 1965 habilitoval na docenta v odbore správne právo. Podarilo sa mu taktiež absolvovať postgraduálne štúdium politológie vo Francúzsku. V roku 1968 sa stal hosťujúcim profesorom porovnávacieho práva Medzinárodnej fakulty pre porovnávacie právo v Štrasburgu. V tom istom roku sa stal členom Akadémie pre porovnávacie právo v talianskej Florencii. Aktívne podporoval zmeny súvisiace s Pražskou jarou. Zaoberal sa otázkami ľudských práv a podieľal sa na prípravách zákona o československej federácii. Po vpáde vojsk Varšavskej zmluvy do Česko-Slovenska naďalej podporoval myšlienky Pražskej jari, vďaka čomu ho podporovatelia týchto myšlienok presadili ako vedúceho tajomníka ÚV Národného frontu Slovenskej socialistickej republiky. So začiatkom normalizácie stratil zamestnanie. To isté sa stalo aj jeho manželke Jarmile, ktorá pracovala ako televízna hlásateľka. Do politického života sa vrátil po revolúcii v novembri 1989. Najprv sa stal ministrom spravodlivosti vo vláde Milana Čiča národného porozumenia. Vo funkcii ministra spravodlivosti zotrval aj v nasledujúcej vláde Vladimíra Mečiara, ktorá svoju činnosť ukončila 22. apríla 1991. V roku 1990 bol zvolený za poslanca Slovenskej národnej rady za Verejnosť proti násiliu. Po odchode z politiky sa stal advokátom so zameraním na medzinárodné obchodné a finančné právo  .
Ústav pamäti národa eviduje pod údajmi Ladislav Košťa, nar. 02.02.1929 dva záznamy. Pod registračným číslom 12581 sa nachádza osoba s krycími menami Láďa a Docent, ktorá je evidovaná ako agent. Pod registračným číslom 37107 sa nachádza osoba s krycím menom Mirel, ktorá je evidovaná v kategórii preverovaná osoba a signálny zväzok. Pod kategóriou agent sú podľa Ústavu pamäti národa osoby, ktoré je možné považovať za vedomých spolupracovníkov.
Saint-Marcelin-de-Cray

Poloha

Obec má rozlohu 13,58 km². Najvyšší bod je položený 445 m n. m. a najnižší bod 218 m n. m.

Obyvateľstvo

Počet obyvateľov obce je 178 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Palais du Midi

Palais du Midi (doslova po slovensky Južný palác; po holandsky Zuidpaleis) je rozsiahly objekt v Bruseli. Bol postavený na triede Maurice Lemmonier v rokoch 1875 až 1885 podľa návrhu architekta Wynanda Janssensa pre potreby Generálnej obchodnej spoločnosti (po francúzsky Compagnie Générale des Marchés). Budova bola postavená na mieste pôvodnej riečky Senne, ktorá bola na konci 19. storočia premostená a nahradená vo väčšine svojej trasy modernou triedou Anspach.
Vo svojej dobe bola výstavba opulentného paláca, ktorý slúžil ako centrálna tržnica kritizovaná v tlači ako katastrofálny podnik. V súčasnej dobe slúžia značné časti paláca ako športové centrum. V časti paláca sa nachádza Kráľovská škola bojových umení Yama Arashi.
RGBA

RGBA je anglická skratka pre farebný model pozostávajúci z červenej, zelenej a modrej farby (angl. Red, Green, Blue) a Alfa kanálu (priehľadnosti).
Ukážka použitia:

#225599ff
Mriežka, používa sa napríklad v HTML kóde, a za ňou v šestnástkovej sústave červená farba (22), zelená farba (55) a modrá farba (99). Posledný údaj udáva hodnotu priesvitnosti. Tento kokrétny zápis patrí tmavomodrej farbe s nulovou priesvitnosťou.
Žilinská kotlina

Poloha

Žilinská kotlina sa nachádza na severnom Slovensku, medzi horskými chrbátmi pohorí Malá Fatra, Strážovské vrchy, Súľovské vrchy, Javorníky a Kysucká vrchovina.

Geológia

Horninové podložie je pokryté piesočnatými a štrkovými nánosmi Váhu a jeho prítokov, pokrovmi spraší a sprašových hlín. Okolo riek Váh, Rajčanka, Varínka a Kysuca sa vytvorili široké pásy poriečnych nív a nízkych terás s rovinatým povrchom. Pod úpätím pohoria Malá Fatra je sústava náplavových kužeľov. Častým javom sú zosuvy.

Flóra a fauna

Rastlinstvo predstavujú niektoré teplomilné, acidofilné a vzácne horské druhy, na podmáčaných a zosúvajúcich sa pôdach rastie vlhkomilná vegetácia. Z pôvodných lesov sa zachovala iba malá časť. V kotline žije viacero vzácnych a ohrozených druhov živočíchov.

Osídlenie

Žilinská kotlina je husto osídlená už od doby kamennej. V severnej časti Varínskeho podolia sa zachovalo kopaničiarske osídlenie. Kotlina je dôležitým dopravným uzlom, ktorým prechádzajú komunikácie nadregionálneho významu. Najväčším sídlom kotliny je krajské mesto Žilina.

Turistický ruch

Územie má veľký význam z hľadiska cestovného ruchu, pretože je východiskom do okolitých pohorí.
Päťvalcový radový motor

Päťvalcový radový motor alebo radový päťvalec označovaný aj skratkou R5, je piestový spaľovací motor s piatimi valcami usporiadanými v rade. Valce majú spoločný blok valcov a kľukovú skriňu. Takáto konfigurácia je kompromisom medzi menším radovým štvorvalcom a väčším radovým šesťvalcom.
Henry Ford vyvinul radový päťvalec koncom 30. a začiatkom 40. rokov pre dizajn kompaktných ekonomických automobilov, avšak nikdy sa do výroby nedostal, kvôli malému dopytu po malých automobiloch v USA. Prvý radový päťvalec, ktorý sa dostal do výroby bol motor Volkswagen 2.1 R5 v automobile Audi 100. Ten sa montoval koncom 70. rokov a poháňal aj legendárny rely automobil Audi Quattro.

Charakteristika

Uhol zalomenia kľukového hriadeľa je 144° (2 * 360° / 5), postupnosť zápalu je 1-2-4-5-3. Motor generuje vibrácie, avšak tie sú minimalizované pomocou jedného vyvažovacieho hriadeľa.

Použitie

Päťvalcový radový motor sa používa v automobiloch ako Alfa Romeo 156, Alfa Romeo 159, Alfa Romeo 166, Audi 90, Audi 100, Audi S2 Coupé, Ford Focus ST/RS, Fiat Bravo, Fiat Marea, Fiat Coupé, Acura TL, Chevrolet Colorado, Volvo 850, Volvo 940, Mercedes-Benz W124 a pod.
Medzilaborce (okres)

História okresu

Podľa oficiálneho sčítania obyvateľstva z roku 1930 vo vtedajšom okrese Medzilaborce žilo 19 158 obyvateľov, z toho 14 944 bolo rusínskej národnosti.
Orrouy

Poloha

Obec má rozlohu 16,14 km². Najvyšší bod je položený 143 m n. m. a najnižší bod 45 m n. m.

Obyvateľstvo

Počet obyvateľov obce je 589 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Skrutka

Skrutka (hovorovo šrauba alebo šraub, nespisovne šróbka alebo šrób) je strojová súčiastka, ktorá je súčasťou rozoberateľných spojov, na princípe spoluzaberajúceho vonkajšieho (skrutka) a vnútorného závitu (matica). Otáčaním závitu dochádza k posúvaniu skrutky, príp. k posúvaniu telesa v závite.

História

Skrutku vynašli pred vyše 2000 rokmi, ale iba necelých 500 rokov sa využíva na upevňovanie.
Ako prvý opísal skrutku grécky učenec Archimedes zo Syrakúz (cca 287 – 212 pred Kr.). Archimedova skrutka bola obrovská špirála uzatvorená v drevenom valci. Používali ju pri zavlažovaní polí a na premiestňovanie vody z nižšej hladiny na vyššiu.
Archimedes pravdepodobne skrutku nevynašiel, ale iba opísal predmet, ktorý už existoval. Azda ju vynašli staroegyptskí technici na zavlažovanie polí pri brehoch Nílu. Archimedovu skrutku používali v staroveku na prečerpávanie vody do väčšej výšky. Nikomu však nenapadlo využiť skrutku na upevňovanie. Stredovekí stolári a tesári využívali na zmontovanie nábytku a drevených konštrukcií budov drevené kolíky alebo kovové kliny.
V 16. storočí sa začali vyrábať klince so závitom, ktoré lepšie držali. To už bol iba krôčik k vzniku skrutky. Skrutky sa začali všeobecne používať na upevňovanie až na konci 18. storočia, keď prišli na metódu, ako ich lacno vyrábať.

Princíp

Sila otáčajúca skrutkou je menšia ako sila, ktorá posúva skrutku. Závit je vlastne zatočená naklonená rovina, sila posuvu po naklonenej rovine (pri skrutkách je posuv po závite pri otáčaní) je menšia ako sila potrebná na zdvihnutie telesa bez naklonenej roviny (pri skrutke posuv celej skrutky).
Sila F₁ potrebná k otáčaniu skrutky:
kde F₂ je sila, ktorá posúva skrutku, d je výška 1 závitu, r je polomer skrutky.
V technickej praxi patrí skrutka medzi základný spojovací materiál, či už samostatne, spolu s maticou alebo ako závrtná skrutka.
Hrdlička poľná

Opis

Hrdlička poľná meria 26 – 28 cm s rozpätím krídel 47 – 53 cm, váži 130 – 166 g.

Hlas a komunikácia

Ozýva sa hlbokým vrčivým ale mäkkým vrkaním turr-turr, často na to používa jedno stabilné miesto. Hlasový prejav dopĺňa demonštračným letom, kedy vzlietne do výšky so silným tleskotom krídel, robí pritom oblúk a vo výške roztiahne krídla i chvost a klesá nazad na svoje miesto.

Výskyt a stav na Slovensku

Odhadovaný počet hniezdiacich párov je 15 000 - 30 000. Na Slovensku bolo dokázané alebo pravdepodobné hniezdenie v 93,90 % mapovacích kvadrátoch. Ojedinele bola zaznamená v zime. Veľkosť populácie i územie na ktorom sa vyskytuje sú stabilné, maximálna zmena do 20%. Ekosozologický status v rokoch 1995, 1998 a 2001 žiadny. V roku 2014 LC - menej dotknutý. Európsky ochranársky status SPEC3 - druhy, ktorých globálne populácie nie sú koncentrované v Európe, ale majú tam nevhodný ochranársky status. Stupeň ohrozenia D - ustupujúci druh.

Potrava

Živí sa semenami kultúrnych rastlín (obilie, ryža, kukurica, slnečnica, hrach a proso) a divožijúcich rastlín (Chenopodium, Euphorbia, Vicia, Galeopsis, Setaria italica, Centaurea cyanus a iné).
Wollongong

Wollongong je mesto približne 80 km južne od Sydney. Má 198 324 obyvateľov a je 3. najväčším mestom Nového Južného Walesu.
Audi A8

S8 5,2 FSI quattro

Výroba výkonný variantu S8 bola ohlásená koncom roka 2005. Vyrábať sa začal v júni 2006 a v septembri 2009 bola jeho výroba ukončená.
Na pohon modelu S8 slúžil 5,2-litrový vidlicový desaťvalec zo zliatiny hliníka. Tento motor je derivátom originálneho 5,0-litrového Lamborghini V10 motora z Lamborghini Gallarda. V ponuke bola jediná prevodovka, a to šesťstupňová ZF 6HP26-A61 tiptronic automatická prevodovka s módmi "Dynamic Shift Programme" (DSP) a "sport" s pádlami pod volantom.
S8 bol v ponuke v štandardnej verzii dĺžky, čo spolu s ľahším motorom V10 znižovalo celkovú hmotnosť a zlepšovalo riadenie. Zrýchlenie z O na 100 km/h zvládlo za 5,4 sekundy a maximálna rýchlosť bola elektronicky obmedzená na 250 km/h.

S8 4,0 TFSI quattro

Model S8 prišiel do predaja v roku 2012. Podobne ako predchádzajúci model S8, je aj tento lacnejší v porovnaní s modelom A8 L W12.
S8 zrýchľuje z 0 na 100 km/h za 4,2 sekundy. Poháňa ho benzínový 4,0-litrový TFSI biturbo osemvalec s výkonom 382 kW/512 koní. Tento motor zdieľa s Bentley Continental GT. Priamymi konkurentmi modelu S8 sú BMW Alpina 7 a Mercedes-Benz S63 AMG, ktoré majú tiež osemvalcové biturbo motory.
Turkova dolina

Názov

Súvisí s niekdajším baníctvom v krivánskej oblasti. Türkovci (Türckh) boli banskí podnikatelia, ktorí žili v Hybiach a v 17. storočí dolovali nielen na Kriváni, ale zohrali významnejšiu úlohu aj v dejinách spišského baníctva.  Zemepisný názov je poslovenčené ich priezvisko.

Turistika

Do doliny nevedú turistické chodníky.
Žalman Brothers Band

História

V roku 2001 sa Peter Žalman rozhodol založiť skupinu Žalman Brothers Band, pričom zostava sa vykryštalizovala po vystúpení na bratislavskom festivale Livin’Blues do podoby Peter Žalman (basa), Erik Kriššák (bicie), Silvester Sališ (gitara, spev) a Martin Výboch (gitara, spev). V roku 2002, po nahratí eponymného dema v domácom štúdiu u Kroka, nahrádza Sališa gitarista Martin Varga. V roku 2003 skupina nahráva, opäť u Kroka, deväťskladbový demo album Track 1. Následne sa zúčastnila nahrávania koncertného sampleru Slovenskej bluesovej spoločnosti – Slovenská bluesrocková spoločnosť no.4.  Skupina sa nasledujúce roky venovala aktívnemu koncertovaniu a v roku 2010 nahrala koncertný album Live in Stará Pekárna, ktorá obsahuje záznam vystúpenia zo dňa 12.mája 2010 z klubu Stará Pekárna v Brne. V roku 2012 začala skupina pripravovať nové skladby.
XSL

XSL (eXtensible Stylesheet Language) je jazyk popisujúci transformáciu XML súborov a dát do ľubovoľného iného formátu, najčastejšie do iného XML formátu.

Syntax

Charakteristickým znakom XSL je, že všetky tagy majú predponu xsl:, napr. xsl:stylesheet.
Zápis XSL súboru vyzerá nasledovne:

<?xml version="1.0" encoding="iso-8859-2"?>
<xsl:stylesheet version="1.0" xmlns:xsl="http://www.w3.org/1999/XSL/Transform">
...

</xsl:stylesheet>
Atribút xmlns:xsl je extrémne dôležitý, bez neho to nefunguje. URL http://www.w3.org/1999/XSL/Transform funguje ako GUID a definuje verziu XSL kódovača, a táto konkrétne je zatiaľ najlepšia a najkompatibilnejšia.
Saint-Germain-sur-Vienne

Poloha

Obec má rozlohu 13,36 km². Najvyšší bod je položený 105 m n. m. a najnižší bod 27 m n. m.

Obyvateľstvo

Počet obyvateľov obce je 377 (2011).
Nasledujúci graf zobrazuje vývoj počtu obyvateľov v obci.
Zdroje: INSEE